Ministrul Finanțelor îi îndeamnă pe români să investească în titlurile de stat: ”Sunt cele mai rentabile și accesibile pentru toată lumea”
Ministrul Finanțelor Publice, Tanczos Barna, afirmă că România se împrumută la ”cele mai mari dobânzi din zonă”, rata acestora ajungând la aproape 8 procente. ”Noi trebuie să încercăm să ne împrumutăm cât se poate de mult de pe piața națională, de la românii care au economisit niște bani și care ar putea să cumpere sau chiar trebuie să cumpere titluri de stat”, susține ministrul.